âMarian Iancu și-a anunțat revenirea în fotbalul românesc! Fostul patron de la Poli Timișoara a dat o veste excelentă pentru fanii „sportului rege” din România.
Iancu a anunțat că va investi, din nou, chiar la fosta sa echipă, Poli Timișoara. Acesta a vorbit și despre noul stadion care se va construi în orașul dep e Bega.
Marian Iancu și-a anunțat revenirea în fotbalul românesc!
Omul de afaceri a dezvăluit că este tentat să revină în lumea fotbalului, după construirea noului stadion din Timișoara.
Totuși, Marian Iancu a ținut să menționeze că se va implica doar ca acționar minoritar la Poli Timișoara, echipă care se află acum în Liga a 3-a.
„Sunt foarte atent la Timişoara. Fenomenul fotbalistic bănăţean îl cunosc foarte bine. Ştiu la ce intensitate se consumă fotbalul acolo. Ştiu ce ar însemna impactul construirii unui stadion la nivelul celui care se are în vedere. Iată că s-au depăşit toate etapele necesare soluţiei investiţionale din partea Guvernului.
Din câte cunosc, din primăvară se va începe demolarea vechiului stadion Dan Păltinişanu, iar apoi va începe construirea unui nou stadion, probabil al doilea cel mai mare din ţară. Eu cunosc foarte bine ce se întâmplă acolo şi cochetez să investesc ca un acţionar ponderat, nu majoritar. Mă gândesc să fiu unul din acţionarii de la Poli Timişoara. Îi ajut cu experienţa mea, cunosc fenomenul de acolo.
Sunt compatibil, ca rapidist, cu spiritul bănăţean. Gândesc la fel cele două galerii, două echipe curate, deci Timişoara este în vizorul meu”, a spus Marian Iancu, la orangesport.ro.
Marian Iancu e de părere că, după Daniel Niculae, trebuie să plece şi o altă persoană din conducerea Rapidului: „Să dispară”
Marian Iancu e de părere că, după Daniel Niculae, trebuie să plece din conducerea Rapidului şi Victor Angelescu
Angelescu este acţionarul minoritar al Rapidului. Şi el s-a ocupat de partea sportivă la Rapid, alături de Daniel Niculae, în acest sezon.
„Lucrurile sunt clare, evenimentele s-au consumat. Au fost multe inadvertenţe în actul de conducere al clubului Rapid.
Eu le-am văzut de atunci, pentru că nu erau investiţii. Se ocupau de echipă Angelescu şi Niculae. Eu mă mir că doar Niculae este ţapul ispăşitor.
Eu mărturisesc că nu l-am agreat pe Niculae pentru că nu avea experienţă. Dar Angelescu este la fel de culpabil. Dacă dispare Niculae, trebuie să dispară şi Angelescu.
Şucu şi-a asumat poziţia de investitor din iarnă, atunci când a început să investească serios, completând echipa.
A investit doar în partea ofensivă, uitând ce se întâmplă în centrul apărării, uitând că stau într-un singur portar.
Au fost greşeli, după greşeli, după greşeli, pe care eu le-am anticipat de atunci.
Nu am încredere în tinerii care au apărut în conducerea Rapidului. Nu sunt compatibili cu obiectivul de a câştiga campionatul. Dacă aş fi în locul domnului Şucu, aş coborî un pic nivelul aşteptărilor doar la participarea în cupele europene la anul.
(n.r:: despre Victor Angelescu) Ar trebui să iasă din prim-planul administrativ, pentru că şi-a dovedit neputinţa. Mai ales că greul investiţional îl duce Şucu, Angelescu e minoritar”, a declarat Marian Iancu la digisport.ro.